|  |  |  |  |
| --- | --- | --- | --- |
| **NAZIV GLAVA/NAZIV PRORAČUNSKOG KORISNIKA** | **PLAN ZA 2022.** | **IZVRŠENJE U 2022.** | **INDEKS** |
| **NAZIV PROGRAMA/AKTIVNOSTI/PROJEKTA** |
| **RASHODI / IZDACI** | 1 | 2 | 3=(2/1) |
| **Glava 00303** | **OSNOVNE ŠKOLE** | **44.726.041,00** | **42.804.404,22** | **95,70** |
| **Poglava 10803** | **OSNOVNA ŠKOLA POREČ** | **17.216.303,00** | **16.601.289,63** | **96,43** |
| **Program 1029** | **JAVNE POTREBE U OBRAZOVANJU** | **17.216.303,00** | **16.601.289,63** | **96,43** |
| **Odjel 0301** | **OSNOVNO ŠKOLSTVO –DECENTRALIZIRANE FUNKCIJE**  |  |  |  |
| **Aktivnost A100001** | **Odgojnoobrazovno, administrativno i tehničko osoblje-minimalni standard** | **755.033,00** | **755.033,00** | **100,00** |
| **Kapitalni projekt****K100001**  | **Nabava opreme - minimalni standard** | **162.555,00** | **162.555,00** | **100,00** |
| **Kapitalni projekt K100002** | **Adaptacija i sanacija ustanove - minimalni standard** | **71.000,00** | **71.000,00** | **100,00** |
| **Odjel 0302** | **OSNOVNO ŠKOLSTVO –IZNAD MINIMALNOG STANDARDA**  |  |  |  |
| **Aktivnost A100003** | **Produženi boravak** | **1.548.000,00** | **1.265.137,26** | **81,73** |
| **Aktivnost A100004** | **Rad s nadarenim učenicima** | **5.500,00** | **3.488,00** | **63,42** |
| **Aktivnost A100005** | **Izborni i dodatni programi** | **24.405,00** | **21.851,88** | **89,54** |
| **Aktivnost A100006** | **Program izvanastavne aktivnosti** | **11.500,00** | **10.044,04** | **87,34** |
| **Aktivnost A100007** | **Sufinanciranje učenika za prehranu, izlete i druge programe** | **546.230,00** | **590.289,30** | **108,07** |
| **Aktivnost A100008** | **Objekti školskih zgrada i šire javne potrebe** | **1.292.998,00** | **1.022.602,86** | **79,09** |
| **Aktivnost A100009** | **Odjel djece s teškoćama u razvoju** | **31.900,00** | **24.654,12** | **77,29** |
| **Aktivnost A100010** | **Školsko športsko društvo**  | **3.000,00** | **2.921,14** | **97,37** |
| **Aktivnost A100013** | **Permanentno (interno) usavršavanje učitelja** | **24.000,00** | **21.245,81** | **88,52** |
| **Aktivnost A100021** | **Stručna županijska vijeća** | **410,00** | **410,00** | **100,00** |
| **Aktivnost A100026** | **Mentorstvo** | **5.600,00** | **5.508,00** | **98,36** |
| **Aktivnost A100041** | **Zavičajna nastava** | **12.784,00** | **13.398,19** | **104,80** |
| **Aktivnost A100045** | **Područna škola Žbandaj – tehničko osoblje**  | **184.799,00** | **164.099,88** | **88,80** |
| **Aktivnost****A100049** | **Ostale potrebe u obrazovanju** | **23.400,00** | **23.398,99** | **100,00** |
| **Kapitalni projekt****K100003** | **Adaptacija i sanacija ustanova u OŠ iznad minimalnog standarda** | **140.551,00** | **140.367,50** | **99,87** |
| **Kapitalni projekt K100004** | **Nabava opreme za škole iznad minimalnog standarda** | **57.000,00** | **56.497,10** | **99,12** |
| **Kapitalni projekt****K100013** | **Nabava udžbenika** | **272.670,00** | **272.111,58** | **99,80** |
| **Kapitalni projekt****K100015** | **Uređenje učionice za poseban odjel** | **100.000,00** | **100.000,00** | **100,00** |
| **Tekući projekt T100005** | **Prehrana djece u OŠ – Zaklada “Hrvatska za djecu”** | **17.600,00** | **3.542,00** | **20,13** |
| **Tekući projekt T100009** | **Školska shema**  | **40.000,00** | **7.186,38** | **17,97** |
| **Tekući projekt T100014** | **Pomoćnici u nastavi –projekt RAST** | **436.613,00** | **436.387,99** | **99,95** |
| **Tekući projekt T100016** | **Pomoćnici u nastavi– PUNa torba zajedništva** | **253.690,00** | **209.872,03** | **82,73** |
| **Odjel 0303** | **OSNOVNO ŠKOLSTVO – MZO**  |  |  |  |
| **Aktivnost A100001** | **Odgojnoobrazovno, administrativno i tehničko osoblje-minimalni standard** | **11.195.065,00** | **11.217.687,58** | **100,20** |

**ZAKONSKA OSNOVA ZA UVOĐENJE PROGRAMA:**

* Zakon o lokalnoj i područnoj ( regionalnoj ) samoupravi (“Narodne novine” broj 33/01,60/01,129/05,109/07, 125/08, 36/09,150/11,144/12,19/13,137/15,13/17, 98/19,144/21),
* Zakon o odgoju i obrazovanju u osnovnoj i srednjoj školi (“Narodne novine” broj 87/08, 86/09, 92/10,105/10,90/11,5/12,16/12,86/12,94/13,156/14,152/14,7/17,68/18, 98/19,64/20),
* Zakon o radu (“Narodne novine” broj 93/14,127/17, 98/19),
* Zakon o proračunu (“Narodne novine” broj 87/08,136/12,15/15),
* Zakon o zaštiti od požara (“Narodne novine” broj 92/10),
* Zakon o zaštiti na radu (“Narodne novine” broj 71/14,118/14,154/14,94/18,96/18),
* Zakon o udžbenicima i drugim obrazovnim materijalima za osnovnu i srednju školu (“Narodne novine” broj 116/18),
* Zakon o sportu (“Narodne novine” broj 71/06, 150/08,124/10,86/12,94/13,85/15,19/16, 98/19,47/20,77/20 ),
* Zakon o ograničavanju uporabe duhanskih proizvoda (“Narodne novine” broj 125/08,55/09,119/09,94/13),
* Zakon o knjižnicama i knjižničnoj djelatnosti (“Narodne novine” broj 17/19, 98/19),
* Zakon o fiskalnoj odgovornosti (“Narodne novine” broj 111/18)
* podzakonski akti,
* akti ustanove.

**OPIS PROGRAMA:**

Program Škole ostvaruje se kroz aktivnosti i projekte koji se financiraju iz državnog proračuna za decentralizirane funkcije (minimalni standard), gradskog proračuna (iznad minimalnog standarda) i proračuna Ministarstva znanosti i obrazovanje (plaće zaposlenih).

Program obuhvaća:

aktivnosti:*Odgojnoobrazovno, administrativno i tehničko osoblje (financirano sredstvima za decentalizirane funkcije i sredstvima Ministarstva znanosti i obrazovanja), Produženi boravak, Rad s nadarenim učenicima, Izborni i dodatni programi, Program izvannastavne aktivnosti, Sufinanciranje učenika za prehranu, izlete i druge programe,* *Objekti školskih zgrada i šire javne potrebe,Odjel djece s teškoćama u razvoju, Školsko športsko društvo, Permanentno (interno) usavršavanje učitelja, Stručna županijska vijeća,* *Mentorstvo, Zavičajna nastava,* *Područna škola Žbandaj-tehničko osoblje* i *Ostale potree u obrazovanju,* kapitalne projekte:*Nabava opreme - minimalni standard, Adaptacija i sanacija ustanova – minimalni standard, Adaptacija i sanacija ustanova – iznad minimalnog standarda, Nabava opreme* *za škole iznad minimalnog standarda, Nabava udžbenika i Uređenje učinonica za Poseban odjel,* tekuće projekte: *Prehrana djece u OŠ - Zaklada „ Hrvatska za djecu*“, *Školska shema, Pomoćnici u nastavi-projekt RAST* *i Pomoćnici u nastavi-projekt PUN-a torba zajedništva.*

Aktivnosti:

***Odgojnoobrazovno, administrativno i tehničko osoblje*** *-* aktivnost se financira *sredstvima za decentalizirane funkcije i sredstvima Ministarstva znanosti i obrazovanja. Sredstva za* *decentalizirane funkcije* planirana su za financiranje rashoda za tekuće izdatke škole. Glavnina rashoda služi za pokrivanje rashoda u grupi službenih putovanja, uredskog materijala, energije, materijala za tekuće održavanje, usluge telefona pošte i prijevoza, usluge tekućeg održavanja, komunalnih usluga, računalne usluge, zdravstvene usluge, ostale usluge, te ostale nespomenute rashode poslovanja, čija se visina utvrđuje Odlukom o kriterijima, mjerilima i načinu financiranja decentraliziranih funkcija osnovnog školstva Grada Poreča, koja se donosi za tekuću godinu. Najznačajnije promjene unutar aktivnosti vezane su za zdravstvene usluge gdje su se preraspodjelom sredstava unutar grupe osigurala sredstva potrebna za obavezne sistematske preglede.

***Produženi boravak -*** namijenjen je učenicima razredne nastave od I. do IV. razreda. Za potrebe produženog boravka zapošljava se 5 učitelja razredne nastave i 1 kuhar. Od rujna 2021. godine u produženi boravak upisano je ukupno 108 učenika u 5 grupa, i to 4 grupe u matičnoj škola i 1 grupa u Područnoj školi Žbandaj. Troškove snose Grad Poreč i roditelji učenika na način da Grad plaća 50% troškova za osoblje i opremu, dok roditelji plaćaju materijalne troškove, prehranu i troškove za osoblje.

***Rad s nadarenim učenicima -*** Škola sustavno tijekom školske godine provodi uočavanje, praćenje i poticanje darovitih učenika, te se organizira dodatni rad prema njihovim sklonostima, sposobnostima i interesima. Učenici sudjeluju na natjecanjima i smotrama školske, županijske, državne, pa čak i međunarodne razine, koja organizira Ministarstvo znanosti i obrazovanja, Agencija za odgoj i obrazovanje i drugi organizatori uz suglasnost Ministarstvo znanosti i obrazovanje, te u programima namijenjenim nadarenim učenicima kao što je: Ljetna škola matematike, Mala glagoljaška akademija, Novigradsko proljeće, Ljetna škola znanosti u Višnjanu i slično. Sredstva se koriste za dodatne programe za nadarene učenike (materijal, usluge, prijevoz, boravak, kotizacija, putni troškovi) te troškove sudjelovanja na natjecanjima i sudjelovanja u posebnim programima.

***Izborni i dodatni program* -** izborni program stranog jezika uvodi se od IV. razreda, te je omogućeno učenje Talijanskog i Njemačkog jezika kao izbornoga. U izbornu nastavu Vjeronauka – katoličkog uključeni su učenici od I. do VIII. razreda, za svaki razred po 1 grupa, ukupno 30 grupe. U izbornu nastavu Vjeronauka – islamskog, učenici su uključeni u 2 kombinirane grupe od čega je jedna za mlađu dobnu skupinu, a druga za učenike predmetne nastave. Uvođenjem Informatike kao redovnog premeta u 5. i 6. razredu od prošle školske godine, izborni programi izvode se u 7. i 8. razredu.. Nastava učenja (Njegovanja) albanskog jezika i kulture (Model C), izvodi se u 2 kombinirane grupe. Dodatna nastava je individualizirani oblik rada u skupinama za učenike koji u određenom nastavnom predmetu ostvaruju natprosječne rezultate ili pokazuju poseban interes, a uključuju se na temelju vlastite odluke. U školi je organizirana dodatna nastava iz: Hrvatskog jezika, Matematike, Prirodei društva, Engleskog, Njemačkog, Talijanskog, Kemije, Biologije, Fizike, Informatike, Povijesti i Geografije. Ukupno u predmetnoj nastavi u ovoj aktivnosti sudjeluje 15 grupa, a u razrednoj nastavi 16 grupa. Učenici sudjeluju na školskim, županijskim i državnim natjecanjima te postižu izvrsne rezultate.

***Program izvannastavne aktivnosti* -** radi zadovoljavanja različitih potreba i interesa učenika, škola organizira posebne izvannastavne aktivnosti. Ovaj oblik aktivnosti organizira se za sve učenike. Planiraju se školskim kurikulumom i godišnjim planom i programom, a povezane su s nastavnim predmetom ili su interdisciplinarne naravi. Način i metode realizacije su pretežno radioničkog, projektnog, skupno istraživačkog tipa, terenske nastave i/ili drugih aktivnih didaktičko-metodičkih pristupa. U školi je organizirano: Kulturno umjetničko društvo-9 grupa, Strani jezici-5 grupa, Školsko sportsko društvo-5 grupa, Grupe za pedagoško-psihološku podršku, socijalnu pomoć i socio-emocionalni razvoj- 2 grupe, Klub mladih tehničara-4 grupe, Ostale grupe-6 grupa. Za sve te grupe potrebna su sredstva za nabavu različitog potrošnog materijala, te trošak putovanja na smotre i natjecanja.

***Sufinanciranje učenika za prehranu, izlete i druge programe* -** Škola ima organiziranu prehranu za učenike dok borave u školi u skladu s propisima, preporukama i normativima Ministarstva zdravlja. Tjedni jelovnik objavljuje se na školskoj oglasnoj ploči. Sredstva uplaćuju roditelji u iznosu od 8 kuna za obrok.

***Objekti školskih zgrada i šire javne potrebe* –** OŠ Poreč obuhvaća matičnu školu i Područnu školu Žbandaj. Za PŠ Žbandaj potrebno je izraditi zaštitnu ogradu prema prometnici. Prioritet je popravak staklenih vrata koja iz produženog boravka vode u zatvoreni vrt, koja se ne mogu otvoriti jer su velikih dimenzija i predstavljaju i potencijalnu opasnost za učenike, te i zatvaranje tog prostora, čime bi se dobio prijeko potreban prostor za dodatni rad s učenicima. Potrebno je ulaganje u školski vrt (ograde oko vrta, izrada gredica, nabava nadstrešnice). Pod tom aktivnošću planirana su i sredstva za popravke i sanaciju nepredvidivih šteta i kvarova, te za troškove sitnih popravaka i redovitih kontrola instalacija.

***Odjel djece s teškoćama u razvoju* -** provodi se nastava u jednom posebnom odjelu kojeg pohađa petoro učenika koji se školuju po posebnom programu, te u jednom kombiniranom posebnom odjelu u kojem se školuje četvoro učenika po posebnom programu uz djelomičnu integraciju u redovnom program. Zatražena je suglasnost Ministarstva znanosti i obrazovanje za otvaranje još jednog posebnog odjela te će biti potrebno povećati planirana sredstva radi uređenja novog prostora za ovaj odjel, ali i opremanje trenutnih prostorija sa svim primjerenim sredstvima.

***Školsko sportsko društvo* -** Školsko sportsko društvo uključit će se u natjecanja prema vremeniku i planu Županijskog školskog sportskog društva. Sredstva su namijenjena za putne troškove učitelja, radnu odjeću učitelja, dresove i rekvizite, eventualni smještaj i prehranu učenika, te za troškove učitelja koji vode učenike ili ih prate na natjecanjima. Trošak tj. visina sredstava ovisi o uspješnosti i plasmanu školskih ekipa.

***Permanentno (interno) usavršavanje učitelja* -** ravnatelji, učitelji i stručni suradnici imaju obvezu trajnoga profesionalnog usavršavanja. Učiteljsko vijeće je usvojilo program profesionalnog usavršavanja, koji obvezuje sve odgojno obrazovne radnike. Planiraju se predavanja za učitelje za koje je potrebno osigurati financijska sredstva za honorare predavačima, za trošak puta na edukacije te za smještaj.

***Stručna županijska vijeća* -** sredstva su predviđena za realizaciju stručnih vijeća Istarske županije za učitelje razredne nastave. Osnovna škola Poreč ima jednog učitelja - voditelja Stručnog županijskog vijeća.

***Mentorstvo* -** sredstva su predviđena za naknadu mentorima te za uvođenje pripravnika u nastavni proces.

***Zavičajna nastava* -** cilj ove aktivnosti je istraživati, upoznati, očuvati i afirmirati zavičajne vrijednosti i osobitosti, poticati i njegovati zavičajni identitet i ljubav prema zavičaju u širem interkulturalnom i multikulturalnom kontekstu. Sredstva su namijenjena za nabavu materijala i usluga te za troškove prijevoza.

***Područna škola Žbandaj-tehničko osoblje* -** nova zgrada Područne škole veća je kvadraturom od prethodne, a zbog povećanog broja upisanih učenika u ovu školu i povećanja broja učenika u produženom boravku, povećan je broj djece koja se hrani u školskoj kuhinji. Zbog toga je Ministarstvu znanosti i obrazovanja još 2017. godine upućen zahtjev, a nakon toga i u više navrata upućene su i ponovljene molbe za odobrenje zapošljavanja još jedne spremačice i kuharice, što nije pozitivno riješeno. Do dobivanja suglasnosti Ministarstva, potrebno je na teret gradskog proračuna osigurati plaće za navedeno osoblje.

***Ostale potrebe u obrazovanju*** – sredstva su planirana za isplatu plaća zaposlenima po sudskim presudama.

***Nabava opreme - minimalni standard -*** sredstva se odnose na poboljšanje uvjeta rada, nabavu suvremenih didaktičkih i nastavnih sredstava i opreme, te nabavu novog namještaja zbog potrebe zamjene dotrajaloga.

***Adaptacija i sanacija ustanova u OŠ - minimalni standard*** - nastavilo bi se sa zamjenom vanjske stolarije (vrata, prozori i staklene stijene) koji su dotrajali i oštećeni te nemaju nikakvu toplinsku izolaciju. Potrebno je popraviti krovište iznad hodnika i posebnog odjela jer propušta kišu. Planira se renoviranje vertikale sanitarnih čvorova u zgradi koja se sastoji od tri sanitarna čvora na svakom katu. Krenulo bi se od sanitarnog čvora u kabinetu likovne kulture u potkrovlju zgrade te zatim na prvom katu koji se nalazi ispod ovog već spomenutog.

***Adaptacija i sanacija ustanova u OŠ iznad minimalnog standarda -*** sredstva su planirana za uređenje pročelja matične škole u Poreču, za sanaciju krova iznad posebnog odjela u matičnoj školi i za ostale radove u matičnoj školi.

***Nabava opreme za škole iznad minimalnog standarda*** *-* sredstva su predviđena za nabavu knjiga za školsku knjižnica i za nabavu opreme, a ostvaruju se iz pomoći koju daje Ministarstvo znanosti i obrazovanje i naplaćenih najamnina školskih prostora.

***Nabava udžbenika -*** Sredstva su planirana za nabavu udžbenika učenicima od I. do VIII. razreda, izvor financiranja Državni proračun.

***Uređenje učionica za Poseban odjel –*** sredstva su planirana za uređenje i opremanje dviju učionica u matičnoj školi za potrebe posebnogn odjela, jedne postojeće i jedne nove učionice.

***Prehrana djece u OŠ – „ Hrvatska za djecu“*** *-*Zaklada „Hrvatska za djecu“ je školske godine 2020./2021. sufinancirala obrok učenicima koji ostvaruju to pravo temeljem kriterija koje je odredila Zaklada (učenicima iz obitelji čiji prihod po članu obitelji ne prelazi iznos od 2.000,00 kuna mjesečno i korisnici su dječjeg doplatka), s 5,5 kuna mjesečno. Sredstva su planirana i za školsku 2021./2022. godinu, iako se nema informacija da li će obroci biti sufinancirani, jer Zaklada odluku o tome donosi početkom kalendarske godine.

***Školska shema*** *-* Školska shema je projekt osiguravanja konzumacije voća i mlijeka i mliječnih proizvoda učenicima, s ciljem poticanja zdravih prehrambenih navika i prevencije pretilosti. Račune dobavljačima plaća Škola, te je zato potrebno osigurati sredstva gradskim proračunom iz kojih će se plaćati računi dobavljačima, a koji će se refundirati Školi (Gradu) od strane Ministarstva poljoprivrede.

***Pomoćnici u nastavi - projekt RAST*** - Projektom “Ravnomjerna socijalna i obrazovna inkluzija učenika s teškoćama u razvoju” RAST, koji je slijednik sličnih projekata iz prethodnih godina i koji se financiraju iz EU socijalnog fonda osigurani su pomoćnici u nastavi za 13 učenika. Sredstva su namijenjena za plaću i putne troškove pomoćnika u nastavi.

***Pomoćnici u nastavi - projekt PUN-a torba zajedništva –*** ovaj projekt nastavak je sličnih projekata iz prethodnih godina kojima su se učenicima s teškoćama u razvoju osiguravali pomoćnici u nastavi i financiran je iz EU socijalnog fonda. Sredstva su planirana za isplatu plaća i ostalih materijalnih prava pomoćnika u nastavi.

**CILJ PROGRAMA :**

Učenike osposobiti za samostalni rad, razvijati kreativnost i radne navike, poticati individualno stvaralaštvo. Omogućiti učenicima stjecanje vještina i sposobnosti. Cjelokupni odgojno-obrazovni proces realizira se prema suvremenim psihološkim, pedagoškim i metodičkim spoznajama, uz poštovanje individualnosti i osobnosti i maksimalno razvijanje potencijala svakog učenika.

Programom se omogućavaju infrastrukturni, financijski i kadrovski uvjeti za ostvarivanje i razvoj djelatnosti Škole. Planiranim sredstvima osiguravaju se sredstva za pokriće troškova škole, troškova tekućih popravaka i hitnih intervencija, energenata za grijanje škole, izdataka za investicijsko održavanje školskog prostora, nastavnih sredstava i pomagala, investicijskog i tekućeg održavanja prostora i opreme, plaće djelatnika zaposlenih u produženom boravku, kao i ostali troškovi vezani uz realizaciju aktivnosti.

**REALIZACIJA PROGRAMA:**

Aktivnosti:

***Odgojnoobrazovno, administrativno i tehničko osoblje*** *- sredstva iz* *decentraliziranih funkcija* su utrošena za materijalne i financijske rashode vezane uz poslovanje ustanove (za službena putovanja, stručna usavršavanja, tekuće i investicijsko održavanje, uredski materijal, energiju, usluge-telefona, pošte, prijevoza, promidžbe i informiranja, računalne, komunalne, zdravstvene i veterinarske i druge rashode). Aktivnost je izvršena 100,00% od planiranog iznosa. *Sredstva Ministarstva znanosti i obrazovanja* utrošena su na plaće zaposlenih i ostala materijalna prava radnika u školama. Aktivnost je izvršena  u vrijednosti 99,34% od planiranog iznosa.

***Produženi boravak***  - školske godine 2021./2022. produženi boravak pohađalo je 108 učenika raspoređenih u 5 grupa, 4 grupe u matičnoj školi (86 učenika) i 1 grupu u Područnoj školi Žbandaj (22 učenika). Sredstva su utrošena za plaće i putne troškove učitelja, službena putovanja, uredski materijal, energiju, tekuće i investicijsko održavanje, usluge pošte i telefona, kupnju knjiga.

Aktivnost je izvršena u vrijednosti 81,73% od planiranog iznosa.

***Rad s nadarenim učenicima*** *-* sredstva su utrošena za odlaske na natjecanja s učenicima.

Aktivnost je izvršena u vrijednosti 63,42% od planiranog iznosa*.*

***Izborni i dodatni programi*** *-* sredstva su utrošena za odlaske učenika na natjecanja i prijevoz učitelja i učenika na natjecanja.

Aktivnost je izvršena u vrijednosti 89,54% od planiranog iznosa.

***Program izvannastavne aktivnosti*** – sredstva su utrošena za nabavu različitog potrošnog materijala, te trošak putovanja na smotre i natjecanja.

Aktivnost je izvršena u vrijednosti 87,34% od planiranog iznosa.

***Sufinanciranje učenika za prehranu, izlete i druge programe*** - sredstva su najvećim djelom utrošena za prehranu učenika u školskoj kuhinji (materijal i sirovine) i za rashode za energiju, a manjim dijelom za radnu i zaštitnu odjeću i obuću, zdravstvene usluge, sitan inventor, usluge telefona, pošte i prijevoza i ostale nespomenute rashode poslovanja.

Aktivnost je izvršena u vrijednosti 108,07% od planiranog iznosa.

***Objekti školskih zgrada i šire javne potrebe*** - sredstva su najvećim djelom utrošena za energiju, ostale usluge, za materijal i usluge tekućeg i investicijskog održavanja, komunalne i zdravstvene usluge i ostale nespomenute rashode poslovanja, a manjim dijelom za uredski materijal, za usluge telefona, pošte i prijevoza, zakupnine i najamnine, intelektualne i osobne usluge, naknade za rad članovima školskog odbora, nabavu knjiga.

Aktivnost je izvršena u vrijednosti 79,09% od planiranog iznosa.

***Odjel djece s teškoćama u razvoju*** – sredstva su utrošena za financiranje usluga telefona, pošte i prijevoza roditeljima djece sa poteškoćama u razvoju – financirano iz sredstava državnog proračuna.

Aktivnost je izvršena u vrijednosti 77,29% od planiranog iznosa.

***Školsko športsko društvo*** *-* sredstva su utrošena za sportska natjecanja i službenu radnu odjeću učitelja tjelesnog odgoja.

Aktivnost je izvršena u vrijednosti 97,37% od planiranog iznosa.

***Permanentno (interno) usavršavanje učitelja*** - sredstva su utrošena za službena putovanja i  ostale naknade troškova zaposlenima.

Aktivnost je izvršena u vrijednosti 88,52% od planiranog iznosa.

***Stručna županijska vijeća* –** sredstva su utrošena za službena putovanja i ostale naknade troškova zaposlenima učiteljici voditeljici županijskih stručnih vijeća za odlazak na seminare za stručna vijeća.

Aktivnost je izvršena u vrijednosti 100,00% od planiranog iznosa.

***Mentorstvo***– sredstva su utrošena za isplatu naknada mentorima za mentorstvo pripravnicima.

Aktivnost je izvršena u vrijednosti 98,36% od planiranog iznosa.

***Zavičajna nastava*** *–* u sklopu zavičanosti uređen je kutak za zavičanost na temu istarski običaji i kultura te na uredski materijal za odražavanje projekta za zavičajnost.

Aktivnost je izvršena u vrijednosti 104,80% od planiranog iznosa.

***Područna škola Žbandaj- tehničko osoblje*** *–* realizirana sredstva odnose se najvećim dijelom na plaće za dvije djelatnice (kuharicu i spremačicu) čiji trošak snosi Grad Poreč. Dio sredstava iz izvora vlastiti prihodi Škole, realiziran je za materijal i dijelove za tekuće i investicijsko održavanje i nabavu uredske opreme i namještaja. Nabavljene su školske klupe za područnu školu te sredstva za čišćenje i održavanje.

Aktivnost je izvršena u vrijednosti 88,80% od planiranog iznosa.

***Ostale potrebe u obrazovanju*** – isplatena je razlika plaća zaposlenima po sudskim presudama.

Aktivnost je izvršena u vrijednosti 100,00% od planiranog iznosa.

Kapitalni projekti:

***Nabava opreme-minimalni standard*** *–* sredstva su utrošena za nabavu uredske opreme (ormari, stol u administraciji, školske klupe i stolice), nabava kosilice, susilice, računalni program digitalne arhive.

Projekt je izvršen u vrijednosti 100,00% od planiranog iznosa.

***Adaptacija i sanacija ustanove-minimalni standard*** *-* sredstva su utrošena za ugradnju kupole u učionici posebnog odjela.

Projekt je izvršen u vrijednosti 100,00%  od planiranog iznosa.

***Adaptacija i sanacija ustanove iznad minimalnog standarda*** *-* sredstva su utrošena za uređenje pročelja matične škole u Poreču, za sanaciju krova iznad posebnog odjela u matičnoj školi i za ostale radove u matičnoj školi.

Projekt je izvršen u vrijednosti 99,87%  od planiranog iznosa.

***Nabava opreme za škole iznad minimalnog standarda*** *–* nabavljene su knjige za školsku knjižnica (6.997,10 kn), 49.500 kuna potrošeno je za senzorne podloge za senzorni park.

Projekt je izvršen u vrijednosti 99,12% od planiranog iznosa.

***Provedba kurikularne reforme*** *-* Ministarstvo znanosti i obrazovanja doznačilo je Školi sredstva iz državnog proračuna za pokriće rashoda za nabavu sredstava i opreme potrebnih za provedbu kurikularne reforme.

Projekt je izvršen u vrijednosti 100 % od planiranog iznosa.

***Nabava udžbenika*** *-* Ministarstvo znanosti i obrazovanja doznačilo je Školi sredstva iz državnog proračuna za nabavu udžbenika svim učenicima Škole.

Projekt je izvršen u vrijednosti 99,80% od planiranog iznosa.

***Uređenje učionica za Poseban odjel -*** u matičnoj školi uređene su i opremljene dvije učionice za poseban odjel, jedna postojeća i jedna nova učionica, tako da učenici iz posebnog odjela sada koriste 3 učionice.

Projekt je izvršen u vrijednosti 100,00% od planiranog iznosa.

Tekući projekti:

***Prehrana djece u OŠ – „Hrvatska za djecu“* -** Zaklada je u suradnji s Gradom Porečom i Školom raspisala javni poziv na kojega su se odazvali roditelji i ostvarili pravo za sufinaciranje prehrane djece u školi. Zaklada je sufinancirala prehranu s 5,50 kn po učeniku dnevno. U projektu je sudjelovalo 4 učenika.

Projekt je izvršen u vrijednosti 20,13% od planiranog iznosa.

***Školska shema*** – u sklopu projekta učenici su jednom tjedno dobijali čašu mlijeka. U svrhu dobave mlijeka Škola je sklopila ugovor s dobavljačem s liste i pod uvjetima koje je odredilo  Ministarstvo poljoprivrede te vršila plaćanja istima, a koja su kasnije Školi bila nadoknađena. U projektu Škola je sudjelovala do kraja ožujka 2022. godine.

Projekt je izvršen u vrijednosti 17,97 % od planiranog iznosa.

***Pomoćnici u nastavi - Projekt RAST -*** sredstva su realizirana za isplatu plaća i putnih troškova pomoćnicima u nastavi za razdoblje siječanj – lipanj 2022. godine.

Projekt je izvršen u vrijednosti 99,95% od planiranog iznosa.

***Pomoćnici u nastavi - projekt PUN-a torba zajedništva –*** sredstva su planirana za isplatu plaća i ostalih materijalnih prava pomoćnika u nastavi za razdoblje rujan – prosinac 2022. godine.

Projekt je izvršen u vrijednosti 82,73% od planiranog iznosa.